b'\n_START_ARTICLE_\nLjudstvo Hereri\n_START_SECTION_\nZgodovina\n_START_PARAGRAPH_\nMed 17. in 18. stoletjem so se Hereri preselili v dana\xc5\xa1njo Namibijo z vzhoda in se uveljavili kot pastirji. V za\xc4\x8detku 19. stoletja so Nami iz Ju\xc5\xbene Afrike, ki so \xc5\xbee imeli nekaj strelnega oro\xc5\xbeja, pri\xc5\xa1li v de\xc5\xbeelo, ko so sledili belim trgovcem in nem\xc5\xa1kim misijonarjem. Sprva so Nami za\xc4\x8deli izpodrivati Herere, kar je povzro\xc4\x8dilo vojno med skupinama, ki je trajala ve\xc4\x8dji del 19. stoletja. Pozneje sta naroda sklenila mir in za\xc4\x8delo se je obdobje kulturne izmenjave._NEWLINE_V poznem 19. stoletju so se za\xc4\x8deli naseljevati na tem obmo\xc4\x8dju prvi Evropejci. Predvsem v Damaralandu so nem\xc5\xa1ki naseljenci kupili zemlji\xc5\xa1\xc4\x8da od Hererov in zgradili velike kmetije. Leta 1883 je trgovec Franz Adolf Eduard L\xc3\xbcderitz sklenil pogodbo z doma\xc4\x8dimi stare\xc5\xa1inami. Izmenjava je postala osnova nem\xc5\xa1ke kolonialne vladavine. Ozemlje je postalo nem\xc5\xa1ka kolonija pod imenom Nem\xc5\xa1ka Jugozahodna Afrika._NEWLINE_Kmalu so se za\xc4\x8deli spori med nem\xc5\xa1kimi kolonisti in hererskimi pastirji zaradi dostopa do zemlje in vode, pa tudi pravnega zapostavljanja doma\xc4\x8dega prebivalstva, ki so ga povzro\xc4\x8dali beli priseljenci.\n_START_SECTION_\nHererske vojne\n_START_PARAGRAPH_\nV poznem 19. in zgodnjem 20. stoletju sta bila imperializem in kolonializem v Afriki na vrhuncu. Evropske sile so gradile trgovske poti in \xc5\xbeeleznice, pa tudi vse ve\xc4\x8d kolonij. Nem\xc4\x8dija je uradno dobila svoj dele\xc5\xbe v Ju\xc5\xbenoafri\xc5\xa1ki koloniji leta 1884. Imenovala jo je Nem\xc5\xa1ka Jugozahodna Afrika, leta 1915 pa jo je predala Ju\xc5\xbeni Afriki. Prvi nem\xc5\xa1ki kolonisti so prispeli leta 1892 in za\xc4\x8deli so se spori z avtohtonimi ljudstvi, Hereri in Nami. Kot vedno ob kolonizaciji avtohtoni prebivalci niso bili po\xc5\xa1teno obravnavani. _NEWLINE_Med letoma 1893 in 1903 so zemlji\xc5\xa1\xc4\x8da Hererov in Namov ter \xc5\xbeivina postopoma pre\xc5\xa1li v roke nem\xc5\xa1kih kolonistov. Hereri in Nami so se upirali razlastitvi , vendar so bili neorganizirani in Nemci so jih z lahkoto premagali. Leta 1903 so Hereri izvedeli, da jih bodo preselili v rezervate , da bo ostalo ve\xc4\x8d prostora za koloniste. Leta 1904 so Hereri in Nami za\xc4\x8deli velik upor, ki je trajal do leta 1907. Kon\xc4\x8dal se je z uni\xc4\x8devanjem ljudstva. "Vojna proti Hererom in Namom je bila prva, v kateri so se nem\xc5\xa1ki imperialisti zatekli h genocidu ..."  Pribli\xc5\xbeno 80.000 Hererov je \xc5\xbeivelo v Nem\xc5\xa1ki Jugozahodni Afriki na za\xc4\x8detku kolonialne vladavine Nem\xc4\x8dije, medtem ko jih je po zatrtem uporu ostalo okoli 15.000. _NEWLINE_Samuel Maharero, vrhovni na\xc4\x8delnik Hererov, je vodil svoje ljudi v obse\xc5\xbenem uporu proti Nemcem 12. januarja 1904. Nemce so presenetili s svojo vstajo in na za\xc4\x8detku so bili uspe\xc5\xa1ni._NEWLINE_Nem\xc5\xa1ki generalni Lothar von Trotha je prevzel vodstvo maja 1904.  Avgusta 1904 je pripravil na\xc4\x8drt za zatrtje Hererov.  Na\xc4\x8drt je bil obkoliti obmo\xc4\x8dje, na katerem so bili Hereri, in jim pustiti le izhod v pu\xc5\xa1\xc4\x8davo. Hereri so se bojevali proti Nemcem in niso imeli prevelikih izgub. Ko je ve\xc4\x8dina u\xc5\xa1la skozi edini prehod, ki so ga pustili Nemci, so sistemati\xc4\x8dno uni\xc4\x8devali vodne kotanje, tako da je lakota za\xc4\x8dela terjati svoj davek. Takrat se je vstaja Hererov iz vojne spremenila v genocid._NEWLINE_V spomin na bitko pri Waterbergu in v \xc4\x8dast pokopanim Hererom, voditeljem Tjamuahi, Mahareru Samuelu Mahareru in Ozeju Kutaku v Okahandjaji vsako leto avgusta praznujejo hererski dan._NEWLINE_Ob 100. obletnici pokola se je nem\xc5\xa1ki minister za gospodarski razvoj in sodelovanje Heidemarie Wieczorek-Zeul spomnil mrtvih in se opravi\xc4\x8dil za zlo\xc4\x8dine v imenu vseh Nemcev. Hereri in Nami so zahtevali finan\xc4\x8dno od\xc5\xa1kodnino, vendar so bili leta 2004 dele\xc5\xbeni le manj\xc5\xa1e medijske pozornosti v Nem\xc4\x8diji.  Od 10. julija 2015 je zvezna vlada te dogodke priznala kot genocid.\n_START_SECTION_\nKultura\n_START_PARAGRAPH_\nHereri so tradicionalno govedorejci, pastirji. Njihov ugled je odvisen od \xc5\xa1tevila \xc5\xbeivine, ki jo imajo v lasti. Hererske skupine so se v\xc4\x8dasih spopadale med seboj, vendar so zemlji\xc5\xa1\xc4\x8da (Ehi Rovaherero) pripadala skupnosti. Nimajo ustaljenih mej._NEWLINE_Hereri poznajo sistem dvostranskega rodu. Oseba dobi dedi\xc5\xa1\xc4\x8dino po o\xc4\x8detovem ali oruzo (mno\xc5\xbeina: otuzo) in materinem rodu ali eanda (mno\xc5\xbeinal: omaanda).  Leta 1920 je Kurt Falk zapisal v Archiv f\xc3\xbcr Menschenkunde, da Ovahimbi ohranjajo "zdravilca" ali "\xc4\x8darovnika" za istospolno usmerjene mo\xc5\xa1ke. Napisal je: "Ko sem ga vpra\xc5\xa1al, ali je bil poro\xc4\x8den, mi je prebrisano pome\xc5\xbeiknil, drugi doma\xc4\x8dini so se prisr\xc4\x8dno smejali in izjavil je, da ne ljubi \xc5\xbeenske, ampak samo mo\xc5\xa1ke. Kljub temu ni imel nobenih te\xc5\xbeav v svojem plemenu." _NEWLINE_Sveti ogenj okuruuo (OtjikaTjamuaha) Hererov je v Okahandji, kraju v regiji Otjozondjupa. Med preseljevanjem so ogenj ugasnili in ga hitro prenesli. Od leta 1923 do leta 2011 je bil na Red Flag Commando. Na dan Hererov 2011 je skupina najpomembnej\xc5\xa1ega voditelja Kuaime Riruaka trdila, da je bil ogenj v zadnjih 88 letih obrnjen proti vzhodu, moral pa bi biti obrnjen proti zahodu. Zato so ga odstranili in ga postavili na neznan kraj, kar je spro\xc5\xbeilo polemiko med ovahererskimi skupnostmi.\n_START_SECTION_\nJezik\n_START_PARAGRAPH_\nKljub skupnemu jeziku in pastirski tradiciji Hereri niso homogeno ljudstvo. Glavna skupina Hererov v osrednji Namibiji (v\xc4\x8dasih imenovana pravi Hereri) je bila v kolonialnem obdobju mo\xc4\x8dno pod vplivom zahodne kulture, ki je ustvarila popolnoma novo identiteto. Pravi Hereri in njihovi ju\xc5\xbeni govorci Mbanderi na primer nosijo obla\xc4\x8dila, podobna obla\xc4\x8dilom kolonialnih Evropejcev. Tradicionalna usnjena obla\xc4\x8dila so nosile skupine na severozahodu, kot so Himbi, Kuvali in Tjimbi, ki so tudi bolj konservativni pri drugih navadah, na primer ne kupijo postelj, ampak raje spijo v postelji, izdelani iz kravje ko\xc5\xbee. Kaokolandski in angolski Hereri so ostali osamljeni in so \xc5\xa1e vedno pastirski nomadi.  Hererski jezik (otjihererski) je glavni povezovalni \xc4\x8dlen med Hereri. To je bantujski jezik, ki je del dru\xc5\xbeine nigersko-kongovskih jezikov. Otjihererski jezik ima veliko nare\xc4\x8dij, na primer oluthimbsko ali otjizembsko, najpogostej\xc5\xa1e nare\xc4\x8dje v Angoli je otjihimbsko, in otjikuvalsko. Razlikujejo se predvsem v glasoslovju in so precej razumljivi med seboj, \xc4\x8deprav so bili kuvalski, zembski in hakaonski razvr\xc5\xa1\xc4\x8deni kot lo\xc4\x8deni jeziki. Standardni hererski jezik se uporablja v namibijskih medijih in se pou\xc4\x8duje v \xc5\xa1olah po vsej dr\xc5\xbeavi.\n_START_SECTION_\nHereri v Angoli\n_START_PARAGRAPH_\nV primerjavi z Namibijo je zgodovina Hererov v Angoli dramati\xc4\x8dna. Kot pastirji so se naselili severno od Namibije v pokrajini Namibe, obmo\xc4\x8dje, ki je bilo poseljeno le z majhnimi razkropljenimi kojsanskimi skupinami. Tam so bili nomadi ali polnomadi. Portugalska zasedba tega dela Angole v za\xc4\x8detku 20. stoletja ni povzro\xc4\x8dila veliko odpora. Po drugi strani pa se kolonizatorji niso zanimali za pu\xc5\xa1\xc4\x8davo Namib in njene redke prebivalce. Na ozemlju sedanjega mesta Namibe, prej je bil bi Mo\xc3\xa7\xc3\xa2medes, so na\xc5\xa1li sezonsko delo, ki jim je dalo mo\xc5\xbenost povezave z gospodarstvom in pridobitev denarja. V protikolonialni gverilski vojni v Angoli (1961\xe2\x80\x931974) niso sodelovali._NEWLINE_Med letoma 1974 in 1975 je izbruhnil oboro\xc5\xbeen spopad med tremi osvobodilnimi gibanji: MPLA (Movimento Popular de Liberta\xc3\xa7\xc3\xa3o de Angola), FNLA (Frente Nacional de Liberta\xc3\xa7\xc3\xa3o de Angola) in UNITA (Uni\xc3\xa3o Nacional para a Independ\xc3\xaancia Total de Angola ) v boju za mesto Lubango.  Po neodvisnosti Angole (1975) so hererske skupine nadaljevale svoj na\xc4\x8din \xc5\xbeivljenja. Dr\xc5\xbeavljanska vojna v Angoli (1975\xe2\x80\x932002) se jih je komaj dotaknila, tudi z uvedbo opori\xc5\xa1\xc4\x8d SWAPA v jugozahodni Angoli._NEWLINE_Gospodarski razvoj Angole je le deloma dosegel tudi ta obmo\xc4\x8dja v nasprotju s sosedami, kot je Nyaneka-Nkhumbi. Gospodarsko povezovanje je \xc5\xa1e naprej omejeno, tudi mo\xc5\xbenosti za izobrazbo otrok in skrb za zdravje, ve\xc4\x8dinoma se ne odzivajo na prizadevanja misijonarjev.\n_START_SECTION_\nDoma\xc4\x8de \xc5\xbeivali\n_START_PARAGRAPH_\nHereri \xc5\xbeivijo od reje doma\xc4\x8dih \xc5\xbeivali.\n_START_SECTION_\nGovedo\n_START_PARAGRAPH_\nGovedo je pri Hererih najbolj cenjena doma\xc4\x8da \xc5\xbeival, zato je pa\xc5\xa1a goveda najpomembnej\xc5\xa1a in bistvena dejavnost. Zbiranje in trgovanje z govedom je zanje dejavnost, ki jo opravljajo mo\xc5\xa1ki, medtem ko \xc5\xbeenske skrbijo za mol\xc5\xbeo, gospodinjstvo, spravilo polj\xc5\xa1\xc4\x8din in majhne otroke. Ker so \xc5\xbeenske odgovorne za mol\xc5\xbeo krav, pripravljajo tudi kislo mleko, imenovano omaere.  \xc4\x8ceprav mo\xc5\xa1ki trgujejo z govedom, \xc5\xbeenske opravijo ve\xc4\x8dino blagovne menjave. Hereri so ponosni na svojo \xc5\xbeivino, zato zahtevajo od \xc5\xbeensk, da nosijo klobuke, oblikovane kot kravji rogovi. Prepri\xc4\x8dani so tudi, da ve\xc4\x8d goveda, ko ima\xc5\xa1, bogatej\xc5\xa1i si, zato je govedo simbol bogastva v tej kulturi. Za praznovanja, kot so poroke, se govedo obi\xc4\x8dajno uporablja kot meso, medtem ko verske ali obrede prednikov po\xc4\x8dastijo z \xc5\xbertvovanjem krave ali druge \xc5\xbeivali.\n_START_SECTION_\nKoze in ovce\n_START_PARAGRAPH_\nKoze in ovce uporabljajo tudi za hrano, kozje mleko za izdelavo mle\xc4\x8dnih izdelkov. Kozja ko\xc5\xbea je zelo uporabna, lahko se uporablja za prena\xc5\xa1anje otrok na hrbtu ali izdelavo gospodinjskih okraskov. Kozji gnoj uporabljajo za zdravstvene namene,  z njim zdravijo norice.\n_START_SECTION_\nKonji in osli\n_START_PARAGRAPH_\nKonje in osle uporabljajo za prevoz. Pri zbiranju ali iskanju izgubljenih doma\xc4\x8dih \xc5\xbeivali mo\xc5\xa1ki uporabljajo konje. Prav tako jedo meso oslov, redko pa konjsko meso.\n_START_SECTION_\nPsi in perutnina\n_START_PARAGRAPH_\nMo\xc5\xa1kim na lovu pomagajo psi, tudi za zbiranje \xc5\xbeivali. Hereri lovijo zaradi mesa, ko\xc5\xbee in rogov, ki jih menjajo za sladkor, \xc4\x8daj in tobak. Pi\xc5\xa1\xc4\x8dance redijo za hrano in jajca.'